позволява изпращането на автоматични съобщения за статуса до икономическите оператори и до държавите членки и Комисията, както е поискано, като например при успешен, погрешен или променен запис на свързаните с докладването дейности в съответствие с изискванията на настоящия регламент;
 ж)
 позволява автоматична проверка на съобщенията, получени от икономически оператори, включително отказ на неправилни или непълни съобщения, по-специално що се отнася до докладване за дейностите, свързани с нерегистрирани или дублирани уникални идентификатори, като в тези случаи системата от хранилища на данни съхранява информацията относно всички отказани съобщения;
 з)
 осигурява обмена на съобщения между всички свои компоненти, който се извършва мигновено, в съответствие с изискванията на настоящия регламент, като по-конкретно общото време за отговор на системата от хранилища при изпращането на съобщения за потвърждение, без да се отчита скоростта на интернет връзката на крайния потребител, не надвишава 60 секунди;
 и)
 осигурява постоянен достъп до всички компоненти и услуги, като на месец достъпността е най-малко 99,5 % и има достатъчно действащи механизми за архивиране на данните;
 й)
 системата се защитава посредством процедури за осигуряване на защитата и системи, гарантиращи, че достъпът до хранилищата на данни и изтеглянето на данните, съхранявани там, се предоставя само на лица, които са упълномощени съгласно настоящия регламент;
 к)
 до нея имат достъп компетентните органи на държавите членки и Комисията. На националните администратори, определени от държавите членки и службите на Комисията, се предоставят права на достъп, които им позволяват да създават, управляват и отнемат права за достъп на потребители до хранилищата на данни, и да извършват свързаните с тях операции, посочени в настоящата глава, посредством графичен потребителски интерфейс за управление. Графичният потребителски интерфейс за управление е съвместим с Регламент (ЕС) No 910/2014 и по-специално съответните многократно приложими решения, предвидени като градивни елементи в частта за телекомуникациите в Механизма за свързване на Европа. Националните администратори, определени от държавите членки, имат възможност да предоставят на своя отговорност последващи права за достъп на други потребители;
 л)
 дава възможност на държавите членки и на Комисията да изтеглят пълен или подбран набор от данни, съхранявани в дадено хранилище на данни;
 м)
 съхранява пълен запис („одитна следа“) на всички операции, отнасящи се до съхраняваните данни на потребителите, извършващи тези операции, и на естеството на тези операции, включително хронологията на достъпа от потребителите; одитната следа се създава, когато данните са качени за първи път, и независимо от каквито и да било допълнителни национални изисквания, те се съхраняват най-малко пет години след това.
 2. Данните, съхранявани в системата от хранилища на данни, се използват само за целите, посочени в Директива 2014/40/ЕС и настоящия регламент.
 Член 26
 Първични хранилища на данни
 1. Всеки производител и вносител осигурява създаването на първично хранилище на данни. За тази цел всеки производител и вносител сключва договор с независима трета страна доставчик, в съответствие с изискванията за договорите, определени в Делегиран регламент (ЕС) 2018/573 на Комисията (7). Подборът на независимата трета страна се извършва в съответствие с процедурните правила, определени в приложение I, част А.
 2. Всяко първично хранилище на данни осигурява изключително и само хостинг на информацията, която се отнася до тютюневите